МОЈА ПОРОДИЦА

Моја породица има шест чланова: тата Жељко, мама Маријана, сестре Сара, Доротеја, брат Саво и ја. Мој тата је пилот и пуно ради, али увек налази времена да се игра са децом. Моја мама је домаћица и воли да прави колаче. Моја старија сестра Сара воли да се дописује, да чита и да иде на рођенданске забаве. Моја млађа сестра Доротеја воли да се игра, гледа како тренирамо карате и да свира на синтисајзеру. Мој брат Саво је беба и воли да се носи и слуша приче. Ја волим да читам, идем на рођендане и да се играм.

Тата се труди да помаже мами у кући. Моја старија сестра и ја, поред школе идемо још и на карате, у музичку школу и пливање.

Понекад помажемо мами и чувамо млађу сестру и брата.

Мени се свиђа што нас има пуно у породици. Празници су нам увек весели и занимљиви. Наш омиљени празник је Ускрс.

Ја желим да сва деца живе у срећним породицама.

Маја Патаковић, 10 година

 ПОРОДИЦА ЗЕЧЕВИЋ

Ја се зовем Вероника. Имам скоро десет година. У мојој породици има седам чланова. Најстарији члан породице је мој деда Станко. На Божић пуни 78 година. Мој тата се зове Иван и има 45 година. А моја мама се зове Славица и има 43 године. Ту су још и моје сестре. Моја најстарија сестра се зове Јелена. Она има 19 година. Ја сам у средини, па после мене иде Марија. Она има 6 година. Имам још и малог брата који се зове Драган. Он има 20 месеци и најмлађи је члан моје породице.

Мама ради, а старија сестра студира. Мој тата тренутно не ради, али тражи посао. Ја идем у школу "Јован Јовановић Змај". Моја сестра Марија следеће године креће у ту исту школу. Драган иде у обданиште, али је често болестан.

Ако желите да знате више, дођите код нас у посету.

Вероника Степановић, 9 година